Alustava lisätalousarvioesitys nro 10 vuoden 2008 yleiseen talousarvioon - Menotaulukko pääluokittain : pääluokka III – komissio /* KOM/2008/0693 lopull. */





[pic] | EUROOPAN YHTEISÖJEN KOMISSIO | Bryssel 31.10.2008 KOM(2008) 693 lopullinen ALUSTAVA LISÄTALOUSARVIOESITYS NRO 10 VUODEN 2008 YLEISEEN TALOUSARVIOON MENOTAULUKKO PÄÄLUOKITTAIN Pääluokka III – Komissio ALUSTAVA LISÄTALOUSARVIOESITYS NRO 10VUODEN 2008 YLEISEEN TALOUSARVIOON MENOTAULUKKO PÄÄLUOKITTAINPääluokka III – Komissio Euroopan komissio ottaa huomioon - Euroopan yhteisön perustamissopimuksen ja erityisesti sen 272 artiklan, - Euroopan atomienergiayhteisön perustamissopimuksen ja erityisesti sen 177 artiklan, - Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002[1], sellaisena kuin se on viimeksi muutettuna neuvoston asetuksella (EY) N:o 1525/2007[2], ja erityisesti sen 37 artiklan, ja esittää budjettivallan käyttäjälle alustavan lisätalousarvioesityksen nro 10 vuoden 2008 talousarvioon. SISÄLLYSLUETTELO 1. Johdanto 4 2. Tuloarvioiden tarkistaminen ylöspäin 4 2.1. Omien varojen määrien tarkistaminen 4 2.2. Muut tulot 4 3. Maksumäärärahoihin tehtävät vähennykset 5 3.1. Otsake 1 a: Kasvua ja työllisyyttä edistävä kilpailukyky 5 3.2. Otsake 1 b: Kasvua ja työllisyyttä edistävä koheesio 6 3.3. Otsake 2: Luonnonvarojen suojelu ja hallinta 7 3.4. Otsake 3 b: Kansalaisuus 7 3.5. Otsake 4: EU maailmanlaajuisena toimijana 8 RAHOITUSKEHYKSEN TIIVISTELMÄTAULUKKO OTSAKKEITTAIN 11 MUUTOKSET PÄÄLUOKITTAISEEN MENOTAULUKKOON Muutokset pääluokittaiseen menotaulukkoon toimitetaan erikseen SEI-BUD-järjestelmän välityksellä. Pääluokittaisen menotaulukon muutosten englanninkielinen toisinto esitetään tiedoksi tämän asiakirjan budjettiteknisenä liitteenä. 1. Johdanto Tämä vuotta 2008 koskeva alustava lisätalousarvioesitys (ALTE) nro 10 perustuu seuraaviin tarpeisiin: - Omia varoja ja muita tuloja koskevia ennakkoarvioita on tarkistettu. Talousarvioon sisältyvään tuloarvioon on tämän tarkistuksen perusteella tehtävä (1 198,7 miljoonan euron) nettolisäys. - Otsakkeisiin 1 a, 1 b, 2, 3 b ja 4 kuuluvien budjettikohtien maksumäärärahoja on tarpeen vähentää (4 891,3 miljoonaa euroa), kun otetaan huomioon kokonaismäärärahasiirrossa uudelleen kohdennettaviksi ehdotetut määrärahat. 2. Tuloarvioiden tarkistaminen ylöspäin 2.1. Omien varojen määrien tarkistaminen Komissio on tarkistanut omista varoista laaditut ennakkoarviot 22. toukokuuta 2000 annetun neuvoston asetuksen (EY, Euratom) N:o 1150/2000[3] 16 artiklan mukaisesti. Tarkistus koski etenkin alv- ja BKTL-saldoja sekä perinteisten omien varojen määriä. Komissio ehdottaa tällä hetkellä käytettävissä olevien tietojen perusteella, että omiin varoihin kuuluviin alv- ja BKTL-saldoihin tehdään 1 823,7 miljoonan euron lisäys. Tämä lisäys koskee talousarvion tulopuolen lukuja 3 1 ja 3 2. Jäsenvaltiokohtaiset saldolaskelmat ovat tässä vaiheessa alustavia, koska alv- ja BKTL-tietojen tarkistaminen on vielä kesken. Komissio voi tämän vuoksi päättää vielä tarkistaa arvioitaan tätä ALTE:tä koskevan menettelyn aikana. Komissio ehdottaa lisäksi, että perinteisten omien varojen määrään tehdään 1 600 miljoonan euron vähennys tulotaulukon luvussa 1 2. Lisätalousarviossa nro 5/2008[4] arvioitiin perinteisten omien varojen nettomääräksi yhteensä 18 536,3 miljoonaa euroa. Vuoden alusta tuloutettujen määrien perusteella tätä arviota supistetaan kuitenkin 16 936,3 miljoonaan euroon. Jos vuoden viimeisellä neljänneksellä toteutuneita määriä koskevien uusien tietojen perusteella näyttää siltä, että todellinen määrä poikkeaa tästä arviosta merkittävästi, komissio tarkistaa vielä arvioitaan talousarviomenettelyn aikana. 2.2. Muut tulot Oikaisut rakennerahastojen rahoitusosuuksiin (alamomentti 6 5 0 0) Alamomentille 6 5 0 0 jo tuloutettujen määrien perusteella sille ehdotetaan otettavaksi 313 miljoonan euron lisäys, kun oletuksena on, ettei kyseisiä määriä enää käytetä uudelleen tänä vuonna. Muut maksut ja palautukset, joita ei sidota käyttötarkoitukseen (alamomentti 6 6 0 1) Alamomentille 6 6 0 1 tähän mennessä tuloutettujen määrien perustella sille voidaan ottaa 33 miljoonan euron lisäys. Viivästyskorot ja sakot Viivästyskorot ja sakot otetaan yleisen tulotaulukon lukuihin 7 0 ja 7 1. Vuoden 2008 talousarvioon otettuihin määriin tehtiin lisätalousarviossa nro 3/2008[5] jo 849,2 miljoonan euron lisäys. Tähän mennessä tuloutettujen ja todennäköisesti vielä tuloutettavien määrien perusteella talousarvioon ehdotetaan otettavaksi 629 miljoonan euron lisäys. 3. Maksumäärärahoihin tehtävät vähennykset Komissio ehdottaa, että eräiden budjettikohtien maksumäärärahoja tarkistetaan, jotta ne saataisiin paremmin vastaamaan uusimpia arvioita määrärahatarpeista. Tarkistusehdotusta laadittaessa on oletettu, että budjettivallan käyttäjä hyväksyy komission erikseen esittämään kokonaismäärärahasiirtoon sisältyvän ehdotuksen siitä, miten maksumäärärahoja olisi kohdennettava uudelleen budjettikohtien kesken. Maksumäärärahoihin ehdotetaan yhteensä 4 891,3 miljoonan euron vähennystä. 3.1. Otsake 1 a: Kasvua ja työllisyyttä edistävä kilpailukyky Yritystoimintaa koskevan ohjelman loppuun saattaminen (–50 miljoonaa euroa) Momentin 01 04 05 maksumäärärahat maksetaan kahdelle sijoitustilille, joita hallinnoi komission puolesta Euroopan investointirahasto (EIR). EIR:n (komission puolesta) antamien sitoumusten täyttämiseksi suoritettavat maksut maksetaan tileiltä aina tarpeen mukaan. Näiltä kahdelta tililtä katetaan kaksi rahoitusvälinettä, joista toinen liittyy takauksiin ja toinen riskipääomaan. Yritystoimintaa koskevassa ohjelmassa tarvitaan maksusitoumusmäärärahoja, jotta komissio voisi valtuuttaa ohjelman toteutuksesta vastaavan EIR:n tekemään sopimuksia rahoituksenvälittäjien kanssa. Maksumäärärahoja tarvitaan lyhyellä aikavälillä. Niillä katetaan kuitenkin vain osa sitoumuksista, koska maksuja suoritetaan ainoastaan seuraavien edellytysten täyttyessä: - Kun kyse on riskipääomasijoituksista, maksuja suoritetaan riskipääomayritykselle vain, jos niitä tarvitaan investoinnin tai riskipääomarahaston tukikelpoisten kustannusten kattamiseen. Jos investointia ei tehdä, maksuja ei suoriteta. - Kun kyse on takauksista, maksuja suoritetaan rahoituksenvälittäjälle vain, jos velallinen laiminlyö takaisinmaksun ja rahoituksenvälittäjä vaatii maksua takauksen perusteella. Jos takaisinmaksua ei ole laiminlyöty, maksuja ei suoriteta. EIR:n on voitava suorittaa maksut aina ajoissa, joten maksumäärärahoilla varmistetaan, että (EIR:n komission puolesta ylläpitämille) sijoitustileille voidaan siirtää riittävästi varoja. Maksujen toteutuma-arviota seurataan säännöllisesti sen varmistamiseksi, että EIR:lla on aina käytössään riittävästi varoja. Määrän ’riittävyyttä’ arvioitaessa lähtökohdaksi otetaan maksusitoumuksen kokonaismäärän sijasta arvio sitoumuksen perusteella maksettaviksi tulevista määristä, koska EIR:n tekemät sopimukset ovat pitkäaikaisia. Sitoumuksen perusteella voidaan suorittaa maksuja pitkän ajan kuluessa. Tiettynä vuonna suoritettaviksi tulevien maksujen tarkkaa määrää ei edellä esitetyn vuoksi voida selvittää etukäteen. Komission yksiköt ovat vuoden aikana yhteydessä EIR:oon voidakseen mukauttaa määrärahatarvetta todellisuudessa suoritettaviksi tulevien maksujen perusteella. EIR:lta saatujen tietojen perusteella komissio ehdottaa, että maksumäärärahoja vähennetään 86,2 miljoonasta eurosta 36,2 miljoonaan euroon (–50 miljoonaa euroa). Vähennys perustuu vielä vuonna 2008 suoritettavia maksuja koskeviin arvioihin, joiden mukaan on erittäin epätodennäköistä, että maksut ylittäisivät 36 miljoonaa euroa. Lisäksi sijoitustileillä olevat varat riittävät tarvittaessa kattamaan tätä summaa huomattavasti suuremmatkin maksut. 3.2. Otsake 1 b: Kasvua ja työllisyyttä edistävä koheesio Rakenne- ja koheesiorahastot (–4 514,7 miljoonaa euroa) Tässä alustavassa lisätalousarvioesityksessä ehdotetaan 4 514,7 miljoonan euron vähennystä osakkeen 1 b maksumäärärahoihin. Vähennyksen perustelut esitetään seuraavassa. Vaikka valtaosa uuden, vuodet 2007–2013 kattavan ohjelmakauden toimenpideohjelmista hyväksyttiin vuonna 2007, kyseisten ohjelmien perusteella suoritetaan hyvin vähän välimaksuja vuonna 2008. Ennen kuin jäsenvaltio voi tehdä ensimmäisen yksittäiseen toimenpideohjelmaan liittyvän maksupyynnön, sen on toimitettava komissiolle kertomus hallinto- ja valvontajärjestelmistään ja saatava kertomukselleen komission hyväksyntä. Neuvoston asetuksen (EY) N:o 1083/2006[6] 71 artiklassa säädetään, että tämä kertomus on toimitettava ”viimeistään 12 kuukauden kuluessa kunkin toimenpideohjelman hyväksymisestä”. Syyskuun loppuun mennessä näitä hallinto- ja valvontajärjestelmiä koskevia kertomuksia oli toimitettu seuraavasti: Euroopan sosiaalirahaston (ESR) ohjelmien osalta jäsenvaltiot olivat toimittaneet laadittaviksi mahdollisesti tulevista 117 kertomuksesta 16 kertomusta, joista kaksi oli hyväksytty, ja Euroopan aluekehitysrahaston (EAKR) ja koheesiorahaston ohjelmien osalta komissio oli saanut kaikkiaan 316 kertomuksesta 87, joista 18 oli hyväksytty. Jäsenvaltiot ovat toimittaneet kertomuksia hitaammin kuin alun perin arvioitiin, mikä on vaikuttanut suoraan siihen, miten paljon maksumäärärahoja tarvitaan välimaksuja varten. Lisäksi on otettava huomioon, ettei maksupyyntöjä välttämättä saada heti, kun hallinto- ja valvontajärjestelmät on hyväksytty, koska jäsenvaltiot ovat ilmoittaneet, etenkin EAKR:n osalta, ettei varojen käyttöä aloiteta ennen kuin hallinto- ja valvontajärjestelmät on hyväksytty. Tilannetta vaikeuttaa koheesiorahaston ja vähemmässä määrin myös eräiden EAKR:n toimenpideohjelmien tapauksessa vielä se, että jäsenvaltioiden on lisäksi toimitettava 949 suurhankehakemusta komissioon hyväksyntää varten. Tämä tarkoittaa käytännössä sitä, että lähes kaikki kauden 2007–2013 ohjelmiin liittyvät vuonna 2008 suoritettavat maksut ovat rahoitussuunnitelmien mukaisia ennakkomaksuja. Kauden 2000–2006 ohjelmiin liittyviä välimaksuja on sen sijaan maksettu huomattavasti enemmän kuin ennakoitiin, ja niihin on käytetty merkittävä osuus alun perin kauden 2007–2013 ohjelmia varten varatuista maksumäärärahoista (uuden kauden ohjelmien määrärahoista 7,3 miljardia euroa on siirretty edellisen kauden ohjelmiin). Komissio on kuitenkin keskeyttänyt merkittävän määrän kauden 2000–2006 ohjelmiin liittyviä maksuja tiettyjen toimenpideohjelmien hallinto- ja valvontajärjestelmistä tehtyjen tarkastusten seurauksena ja odottaa nyt, että asianomaiset jäsenvaltiot toteuttavat tarvittavat korjaavat toimenpiteet. Edellä esitetyn perusteella komissio ehdottaa, että taulukossa lueteltujen otsakkeeseen 1 b kuuluvien budjettikohtien maksumäärärahoja vähennetään seuraavasti: Budjettikohta | Nimi | Muutos (euroa) | 04 02 17 | ESR – Lähentyminen | –649 702 522 | 04 02 19 | ESR – Alueellinen kilpailukyky ja työllisyys | –965 000 000 | 13 03 16 | EAKR – Lähentyminen | –1 127 000 000 | 13 03 18 | EAKR – Alueellinen kilpailukyky ja työllisyys | –200 000 000 | 13 03 19 | EAKR — Euroopan alueiden välinen yhteistyö | –158 000 000 | 13 04 02 | Koheesiorahasto | –1 415 000 000 | Otsake 1 b yhteensä | –4 514 702 522 | Tässä yhteydessä olisi muistettava, että arvioidessaan otsaketta 1 b varten vuonna 2008 tarvittavien määrärahojen määrää, komissio oletti, että kaikki kauden 2007–2013 ohjelmat hyväksyttäisiin vuonna 2007 ja että niiden toteuttaminen aloitettaisiin välittömästi hyväksymisen jälkeen, jolloin välimaksuja olisi tullut suoritettavaksi suunniteltu määrä. 3.3. Otsake 2: Luonnonvarojen suojelu ja hallinta Kalastussopimuksia koskeva varaus (–20,7 miljoonaa euroa) Varauksiin kuuluva alamomentti 40 02 41 02 sisältää määrärahoja eräiden EU:n ulkopuolisten maiden kanssa mahdollisesti tehtäviä uusia kalastussopimuksia varten. Liberian, Sierra Leonen, Tansanian, Kenian ja Senegalin kanssa käytävien neuvottelujen edistymisen perusteella voidaan olettaa, ettei edellä mainittujen maiden kanssa mahdollisesti tehtäviä sopimuksia saada valmiiksi ennen vuoden 2008 loppua. Käyttämättä jää tämän vuoksi 20,7 miljoonaa euroa maksumäärärahoja, jotka voidaan peruuttaa. Suurin osa vastaavista maksusitoumusmäärärahoista on jo osoitettu muihin tarkoituksiin määrärahasiirrolla DEC22/2008. 3.4. Otsake 3 b: Kansalaisuus Kansanterveysalan toimintaohjelma (–13,6 miljoonaa euroa) Alamomentille 17 03 01 01 ”Kansanterveysalan toimintaohjelman (2003–2008) loppuun saattaminen” otetuista maksumäärärahoista jää vuonna 2008 todennäköisesti käyttämättä noin 14 miljoonaa euroa. Määrärahojen vajaakäyttöön on kaksi pääasiallista syytä. Kansanterveysalan toimintaohjelmassa tehtiin vuoden 2007 viimeisellä neljänneksellä noin 7 miljoonan euron sitoumukset, jotka katettiin käyttötarkoitukseensa sidotuilla tuloilla. Ohjelmasta voitiin tämän ansiosta rahoittaa kiinnostavia lisähankkeita. Vastaavat maksumäärärahat olivat käytettävissä, mutta koska sitoumukset tehtiin myöhäisessä vaiheessa, maksuja ei suoritettu vielä vuonna 2007. Nämä maksumäärärahat on sittemmin siirretty ilman eri toimenpiteitä vuodelle 2008, mutta niitä ei otettu huomioon, kun vuoden 2008 alustavaa talousarvioesitystä laadittiin vuoden 2007 alussa. Välittömänä seurauksena tästä on se, että maksumäärärahoja on budjettikohdassa noin 7 miljoonaa euroa enemmän kuin tarvitaan. Lisäksi komissio on myöntänyt määräajan pidennyksiä monia Kansanterveysalan toimintaohjelmasta rahoitettavia avustuksia varten, koska avustuksen saajilla on ollut vaikeuksia saavuttaa tuloksia määräajassa. Osa avustuksen saajista ei myöskään ole toimittanut maksupyyntöjään tai niihin liitettäviä asiakirjoja ajoissa. Tämän vuoksi useita maksuja on lykätty vuoteen 2009. Lykätyt maksut ovat enintään 7 miljoonaa euroa. Siirtymävaiheen järjestely instituutioiden kehittämiseksi liittymisen jälkeen (–26,7 miljoonaa euroa) Määrärahoja on jäänyt käyttämättä pääasiassa siksi, että Bulgarialle myönnettyyn liittymistä valmistelevaan Phare-tukeen (ks. jäljempänä) ja maalle siirtymävaiheen järjestelystä myönnettyyn tukeen liittyvät maksut on keskeytetty. Euroopan komissio teki 23. heinäkuuta 2008 päätöksen, jolla se peruutti Bulgariassa toimivista neljästä toimeenpanovirastosta kahdelta oikeudet hallinnoida edellä mainituista kahdesta rahoitusvälineestä tuettavia ohjelmia. Tämän vuoksi ehdotetaan, että momentin 22 03 01 maksumäärärahoihin tehdään 26,7 miljoonan euron vähennys. 3.5. Otsake 4: EU maailmanlaajuisena toimijana Liittymistä valmisteleva tukiväline (IPA) — Henkilövoimavarojen kehittäminen (–47,6 miljoonaa euroa) Komissio ei ole vielä saanut Turkin viranomaisilta IPA:n osa-alueeseen IV (Henkilövoimavarat) liittyvää hyväksyntäpakettia eikä pyyntöä hallinnointivaltuuksien myöntämiseksi. Hyväksyntäpaketin virallisen toimittamisen odotettiin ajoittuvan heinäkuun loppuun niiden tietojen perusteella, joita Turkin hallitus antoi heinäkuun 2008 puolivälissä pidetyssä rahoitussopimusta käsitelleessä seminaarissa. Vaatimustenmukaisuusarviointi on kuitenkin edelleen kesken, eikä hyväksyntäpaketille ole määrätty uutta toimituspäivää. Vaikka paketti olisi vastaanotettu ennen syyskuun loppua, komission tarkastajat eivät olisi pystyneet arvioimaan sitä, järjestämään hyväksymiseen liittyvää tarkastuskäyntiä ja varmistamaan (siinä epätodennäköisessä tilanteessa, ettei tarkastuskäynnin yhteydessä olisi saatu valtuuksien myöntämistä estäviä tuloksia), että hallinnointivaltuuksien myöntämispäätös saadaan komission hyväksyttäväksi ennen vuoden loppua. Myöskään rahoitussopimuksen tekstistä ei ole vielä sovittu Turkin viranomaisten kanssa. Kun otetaan huomioon, että lokakuun puolivälissä on tarkoitus järjestää toinen tiedotusseminaari ja että sopimusneuvottelut ja komission sopimusmalliin sisältyvien osien muokkaus voidaan aloittaa vasta tämän jälkeen, näyttää erittäin epätodennäköiseltä, että rahoitussopimus tehdään ennen vuoden loppua. Hallinnointivaltuuksia ei näin pystytä myöntämään eikä rahoitussopimusta allekirjoittamaan ennen vuoden loppua, joten ehdot ennakkomaksujen suorittamiselle eivät täyty. Tämän vuoksi ehdotetaan, että momentin 04 06 01 maksumäärärahoihin tehdään 47,6 miljoonan euron vähennys. Liittymistä valmisteleva tukiväline maaseudun kehittämisen alalla (Ipard) (–70 miljoonaa euroa) Kuten oikeusperustassa todetaan, maksuja, joihin kuuluvat myös ennakkomaksut, ei voida suorittaa ennen kuin komissio on tehnyt hallinnointivaltuuksien myöntämistä koskevan päätöksen. Koska valtuuksia ei yhdenkään ehdokasmaan tapauksessa myönnetä vielä vuonna 2008, kaikki maksujen suorittamista varten vuodeksi 2008 varatut maksumäärärahat jäävät käyttämättä. Ehdokasmaiden on luotava tarvittavat toimintarakenteet (kansalliset viranomaiset ja/tai virastot), joiden ansiosta ohjelmat voidaan toteuttaa moitteettoman varainhoidon periaatetta noudattaen. Niiden on tämän jälkeen tehtävä kaikki hyväksymisen edellytyksenä olevat kansalliset tarkastukset. Kun ehdokasmaat ovat toimittaneet tarvittavat tiedot, komissio tekee tarkastuksia arvioidakseen hallintorakenteen ja selvittääkseen, täyttävätkö kunkin toimenpiteen hallinto- ja valvontajärjestelmät yhteisön tason vaatimukset. Vaikka ehdokasmaat pyrkivät määrätietoisesti saamaan valtuudet vuonna 2008, tällä hetkellä on selvää, ettei valtuuksia myönnetä vielä tänä vuonna. Uusimpien ennusteiden mukaan Kroatia myöntää hyväksynnät lokakuun 2008 loppuun mennessä ja pyytää tämän jälkeen komissiolta ”hallinnointivaltuuksien myöntämistä”. Valtuudet myönnetään todennäköisesti vuoden 2009 alkupuoliskolla. Kahden muun ehdokasmaan tapauksessa tarvitaan enemmän aikaa, koska kansallisen tason hyväksynnät ovat viivästyneet ja mailta puuttuu kokemusta yhteisön varojen hallinnoinnista. Tämän vuoksi ehdotetaan, että momentin 05 05 02 maksumäärärahoihin tehdään 70 miljoonan euron vähennys. Liittymistä edeltävä rakennepolitiikan väline (ISPA) – Muiden aikaisempien hankkeiden loppuun saattaminen (2000–2006) (–100 miljoonaa euroa) Budjettikohtaan 13 05 01 01 otetut maksumäärärahat on varattu Bulgariassa ja Romaniassa toteuttavien hankkeiden loppuun saattamiseen. Nämä jäsenvaltiot ovat kuitenkin tarkistaneet tähän budjettikohtaan liittyviä maksuennusteitaan huomattavasti alaspäin. Tämä johtuu siitä, että maksupyyntöjä on molemmissa jäsenvaltioissa saatu ennakoitua vähemmän, ja siitä, että kahteen Bulgariassa toteutettavaan hankkeeseen liittyvät maksut on keskeytetty. Komissio teki heinäkuussa 2008 päätöksen näihin kahteen hankkeeseen liittyvien maksujen keskeyttämisestä, joten maksupyyntöjä ei odoteta enää tänä vuonna. Bulgarian viranomaisten odotetaan toteuttavan marraskuun 2008 loppuun mennessä useita toimenpiteitä (joihin kuuluvat lisätarkastukset, toimintasuunnitelman laatiminen ja toteuttaminen sekä hallinto- ja valvontajärjestelmiin tehtävät muutokset) parantaakseen molempien keskeytettyjen hankkeiden kokonaishallinnointia. Komissio seuraa näiden toimenpiteiden vaikutuksia sen jälkeen kun toimenpiteet on toteutettu. Se voi saatujen tulosten perusteella joko peruuttaa keskeytyksen tai päättää tehdä rahoitusoikaisun. Maksujen ennustetun vähenemisen vuoksi ehdotetaan, että alamomentin 13 05 01 01 maksumäärärahoihin tehdään 100 miljoonan euron vähennys. Yhteistyö Aasian kehitysmaiden kanssa (–48 miljoonaa euroa) Useiden alamomentilta 19 10 01 01 vuonna 2008 katettavien maksujen supistaminen tai peruuttaminen on tarpeen seuraavista syistä: - Bangladesh (koulutusta koskeva ohjelma): Ohjelman toteuttaminen on ollut huomattavasti suunniteltua hitaampaa marraskuussa 2007 tuhoja aiheuttaneen pyörremyrskyn vuoksi. Vuonna 2008 suoritettavien maksujen määrää supistetaan 17 miljoonalla eurolla ohjelman väliarvioinnista annetun suosituksen perusteella. - Intia (terveyden alan alakohtainen talousarviotuki): Intian hallituksen kanssa tehtävästä rahoitussopimuksesta käytävissä neuvotteluissa edunsaajapuolella on ollut hallinnollisia vaikeuksia, joiden vuoksi sopimuksen allekirjoittaminen on viivästynyt. Maksuja koskevaan alkuperäiseen arvioon tehdään tämän vuoksi 13 miljoonan euron vähennys. - Intia: kouluopetuksen tason parantamiseen tähtäävästä ohjelmasta tehdyn sopimuksen perusteella maksettavaksi tuleva lopullinen määrä on 1,7 miljoonaa euroa arvioitua pienempi, koska toimeksisaajalle on annettu odottamaton perintämääräys. - Kambodža (talousarviotukiohjelma): hallitus on edistynyt tuen maksamisen edellytyksenä olevien toimien toteuttamisessa hitaasti, joten 5 miljoonan euron erää ei makseta vuonna 2008. - Myanmar: YK:n projektipalvelutoimiston (UNOPS) kanssa tehdyn sopimuksen perusteella oli alun perin tarkoitus suorittaa 4,3 miljoonan euron maksu kolmen taudin (HIV/aids, malaria ja tuberkuloosi) torjumiseksi perustettuun rahastoon. Maksua on supistettu 2 miljoonaan euroon, koska tarkastuksissa on käynyt ilmi seikkoja, joiden vuoksi täyttä maksua ei voida suorittaa (vaan siihen on tehtävä 2,3 miljoonan euron vähennys). - Pakistan: Koulutusalan tukiohjelman rahoittamiseksi suoritettavaa 6 miljoonan euron maksuerää ei todennäköisesti suoriteta vuonna 2008, koska Maailmanpankki on päättänyt muuttaa ohjelman rahoitusjärjestelyjä, minkä vuoksi myös EU:n on laadittava uusi toimenpidesuunnitelma. Talousarviotuen maksaminen viivästyy tämän vuoksi. - Indonesia (oikeutta ja turvallisuutta koskeva ohjelma): Hallitus ei ole allekirjoittanut rahoitussopimusta suunnitellussa aikataulussa, joten sopimuksia ei ole vielä tehty. Sopimusten allekirjoittamiseen liittyvät maksut (3 miljoonaa euroa) siirretään tämän vuoksi seuraavalle vuodelle. RAHOITUSKEHYKSEN TIIVISTELMÄTAULUKKO OTSAKKEITTAIN Rahoituskehys Otsake/alaotsake | Vuoden 2008 rahoituskehys | Talousarvio 2008 (ml. LT nro 1-6/2008 ja ALTE nro 7-9/2008) | ALTE nro 10/2008 | Talousarvio 2008 + LT nro 1-6/2008 + ALTE nro 7-10/2008 | |MSM |MM |MSM |MM |MSM |MM |MSM |MM | | 1. KESTÄVÄ KASVU | | | | | | | | | | 1 a. Kasvua ja työllisyyttä edistävä kilpailukyky |10 386 000 000 | |11 086 000 000 |9 768 739 600 |0 |–50 000 000 |11 086 000 000 |9 718 739 600 | |1 b. Kasvua ja työllisyyttä edistävä koheesio |47 267 000 000 | |47 255 948 720 |40 538 785 026 |0 |–4 514 702 522 |47 255 948 720 |36 024 082 504 | | Yhteensä | 57 653 000 000 | |58 341 948 720 | 50 307 524 626 | 0 |–4 564 702 522 | 58 341 948 720 | 45 742 822 104 | | Liikkumavara[7] | | |–188 948 720 | | | |–188 948 720 | | | 2. LUONNONVAROJEN SUOJELU JA HALLINTA | | | | | | | | | | josta markkinoihin liittyvät menot ja suorat tuet |46 217 000 000 | |41 006 490 000 |40 889 550 500 | | |41 006 490 000 |40 889 550 500 | | Yhteensä | 59 193 000 000 | |56 314 715 538 | 53 241 270 053 | 0 |–20 682 000 | 56 314 715 538 | 53 220 588 053 | | Liikkumavara | | |2 878 284 462 | | | |2 878 284 462 | | | 3. KANSALAISUUS, VAPAUS, TURVALLISUUS JA OIKEUS | | | | | | | | | | 3 a. Vapaus, turvallisuus ja oikeus |747 000 000 | |730 274 000 |533 196 000 | | |730 274 000 |533 196 000 | |3 b. Kansalaisuus |615 000 000 | |888 034 197 |981 444 203 |0 |–40 300 000 |888 034 197 |941 144 203 | | Yhteensä | 1 362 000 000 | |1 618 308 197 | 1 514 640 203 | 0 |–40 300 000 | 1 618 308 197 | 1 474 340 203 | | Liikkumavara[8] | | |16 883 000 | | | |16 883 000 | | | 4. EU MAAILMANLAAJUISENA TOIMIJANA[9] |7 002 000 000 | | 7 311 218 000 | 8 112 728 400 | 0 |–265 600 000 | 7 311 218 000 | 7 847 128 400 | | Liikkumavara | | | –70 000 000 | | | | –70 000 000 | | | 5. HALLINTO[10] |7 380 000 000 | |7 279 207 193 | 7 279 767 193 | 0 |0 |7 279 207 193 | 7 279 767 193 | | Liikkumavara | | | 177 792 807 | | | | 177 792 807 | | | 6. KORVAUKSET | 207 000 000 | |206 636 292 | 206 636 292 | 0 |0 |206 636 292 | 206 636 292 | | Liikkumavara | | | 363 708 | | | | 363 708 | | | YHTEENSÄ | 132 797 000 000 | 129 681 000 000 | 131 072 033 940 | 120 662 566 767 | 0 |–4 891 284 522 | 131 072 033 940 | 115 771 282 245 | | Liikkumavara | | |2 814 375 257 | 9 607 842 430 | | |2 814 375 257 | 14 499 126 952 | | [1] EYVL L 248, 16.9.2002, s. 1. [2] EUVL L 343, 27.12.2007, s. 9. [3] EYVL L 130, 31.5.2000, s. 1. [4] Hyväksytty 2. syyskuuta 2008. [5] EUVL L 208, 5.8.2008, s. 1. [6] EUVL L 210, 31.7.2006, s. 25. [7] Euroopan globalisaatiorahastoa ei oteta huomioon laskettaessa alaotsakkeen 1 a liikkumavaraa. Joustovälineestä on otettu käyttöön 200 miljoonaa euroa. [8] EU:n solidaarisuusrahastoa koskeva määrä otetaan talousarvioon ylittämällä rahoituskehyksen asianomaisten otsakkeiden määrät, kuten 17 päivänä toukokuuta 2006 tehdyssä toimielinten välisessä sopimuksessa määrätään (EUVL C 139, 14.6.2006). [9] Otsakkeen 4 vuoden 2008 liikkumavara ei sisällä hätäapuvarauksen määrärahoja. Joustovälineestä on otettu käyttöön 70 miljoonaa euroa. [10] Otsakkeen 5 enimmäismäärään nähden jäävää liikkumavaraa laskettaessa on otettu huomioon vuosien 2007–2013 rahoituskehykseen sisältyvä alaviite 1, joka koskee henkilöstön eläkejärjestelmään suorittamia maksuja (77 miljoonaa euroa).